ประกาศสำนักนายกรัฐมนตรีประกาศสำนักนายกรัฐมนตรีเรื่องการออกหนังสือคนประจำเรือตามกฎหมายว่าด้วยการประมงพ.ศ. ๒๕๕๙ เพื่อประโยชน์ในการอำนวยความสะดวกในการออกหนังสือคนประจำเรืออาศัยอำนาจตามความในมาตรา๘๓ วรรคสาม แห่งพระราชกำหนดการประมง พ.ศ. ๒๕๕๘ คณะรัฐมนตรีมีมติเมื่อวันที่ ๑๖ พฤษภาคมพ.ศ. ๒๕๕๙ ให้ออกประกาศไว้ ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ในประกาศนี้ศูนย์ หมายความว่าศูนย์ควบคุมการแจ้งเรือเข้าออกตามกฎหมายว่าด้วยการประมงและให้หมายความรวมถึงกรมประมงที่ทำการสำนักงานประมงจังหวัดที่ทำการสำนักงานประมงอำเภอหรือสถานที่อื่นที่อธิบดีประกาศกำหนดเรือประมง หมายความว่าเรือประมงที่มีขนาดตามที่รัฐมนตรีประกาศกำหนดตามมาตรา ๘๑ข้อ๓เจ้าของเรือผู้ใดประสงค์จะให้ผู้มีสัญชาติไทยซึ่งมีอายุไม่ต่ำกว่าสิบแปดปีทำงานในเรือประมงต้องจัดให้ผู้นั้นยื่นคำขอรับหนังสือคนประจำเรือต่อกรมเจ้าท่าตามระเบียบกรมเจ้าท่าว่าด้วยหลักเกณฑ์และวิธีการออกหนังสือคนประจำเรือประมง พ.ศ. ๒๕๕๘ในกรณีที่เจ้าของเรือผู้ใดมีคนประจำเรือซึ่งมีสัญชาติไทยทำงานอยู่ในเรือประมงอยู่ก่อนแล้วและผู้นั้นยังไม่มีหนังสือคนประจำเรือให้ดำเนินการตามวรรคหนึ่งสำหรับคนประจำเรือนั้นภายในหนึ่งร้อยยี่สิบวันนับแต่วันที่ประกาศนี้มีผลใช้บังคับในกรณีที่กรมเจ้าท่าไม่สามารถออกหนังสือคนประจำเรือให้แก่ผู้ยื่นคำขอได้ในวันที่ยื่นคำขอให้ออกใบรับคำขอตามแบบแนบท้ายประกาศนี้เพื่อใช้แทนหนังสือคนประจำเรือตามระยะเวลาที่กำหนดไว้โดยผู้ยื่นคำขอจะต้องนำใบรับคำขอมาคืนเจ้าหน้าที่ในวันที่มารับหนังสือคนประจำเรือข้อ๔เจ้าของเรือผู้ใดประสงค์จะให้คนต่างด้าวซึ่งมีอายุไม่ต่ำกว่าสิบแปดปีทำงานในเรือประมงต้องจัดให้ผู้นั้นยื่นคำขอรับหนังสือคนประจำเรือตามแบบแนบท้ายประกาศนี้ต่อกรมประมงณ ศูนย์พร้อมด้วยเอกสารและหลักฐาน ดังต่อไปนี้(๑)สำเนาใบอนุญาตให้ทำงานตามกฎหมายว่าด้วยการทำงานของคนต่างด้าว(๒)สำเนาใบอนุญาตทำการประมงของเจ้าของเรือ(๓)สำเนาหนังสือสัญญาจ้างให้ทำงานในเรือประมงในกรณีที่เจ้าของเรือผู้ใดมีคนประจำเรือซึ่งเป็นคนต่างด้าวทำงานอยู่ในเรือประมงอยู่ก่อนแล้วและผู้นั้นยังไม่มีหนังสือคนประจำเรือให้ดำเนินการตามวรรคหนึ่งสำหรับคนประจำเรือนั้นภายในหนึ่งร้อยแปดสิบวันนับแต่วันที่ประกาศนี้มีผลใช้บังคับ[๒]ข้อ๕ในกรณีที่คนต่างด้าวมีเอกสารและหลักฐานตามที่กำหนดในข้อ ๔ ถูกต้องและครบถ้วนให้อธิบดีจัดทำทะเบียนประวัติและออกหนังสือคนประจำเรือให้แก่คนต่างด้าวนั้นในกรณีที่กรมประมงไม่สามารถออกหนังสือคนประจำเรือให้แก่ผู้ยื่นคำขอได้ในวันที่ยื่นคำขอให้ออกใบรับคำขอตามแบบแนบท้ายประกาศนี้เพื่อใช้แทนหนังสือคนประจำเรือตามระยะเวลาที่กำหนดไว้โดยผู้ยื่นคำขอจะต้องนำใบรับคำขอมาคืนเจ้าหน้าที่ในวันที่มารับหนังสือคนประจำเรือข้อ๖ การจัดทำทะเบียนประวัติตามข้อ ๕วรรคหนึ่ง อย่างน้อยต้องมีรายละเอียดชื่อตัว ชื่อสกุล อายุตำแหน่งในเรือประมงของผู้ยื่นคำขอ หมายเลขทะเบียนเรือประมง และเครื่องหมายประจำเรือประมงข้อ๗ในกรณีที่คนต่างด้าวประสงค์จะทำงานในเรือประมงลำอื่นให้คนต่างด้าวหรือเจ้าของเรือลำใหม่ยื่นคำขอแก้ไขรายการในหนังสือคนประจำเรือตามแบบแนบท้ายประกาศนี้ในกรณีที่มีการเปลี่ยนเจ้าของเรือต้องแนบสำเนาหนังสืออนุญาตให้เปลี่ยนหรือเพิ่มนายจ้างตามกฎหมายว่าด้วยการทำงานของคนต่างด้าวด้วยให้เจ้าหน้าที่บันทึกการเปลี่ยนแปลงเรือประมงหรือเจ้าของเรือไว้ในหนังสือคนประจำเรือและในทะเบียนประวัติข้อ๘ในกรณีหนังสือคนประจำเรือสูญหายหรือเสียหายให้คนต่างด้าวหรือเจ้าของเรือยื่นขอรับใบแทนหนังสือคนประจำเรือที่สูญหายหรือเสียหายณ ศูนย์ ตามแบบแนบท้ายประกาศนี้โดยยื่นหนังสือคนประจำเรือที่เสียหายหรือหลักฐานการแจ้งความในกรณีสูญหายต่ออธิบดีภายในสามสิบวันนับแต่วันที่ใบอนุญาตสูญหายหรือเสียหายในการออกใบแทนหนังสือคนประจำเรือให้ใช้แบบหนังสือคนประจำเรือเดิมโดยระบุคำว่า ใบแทน ไว้ที่กึ่งกลางด้านหน้าของหนังสือคนประจำเรือข้อ๙ผู้ยื่นคำขอหนังสือคนประจำเรือตามข้อ ๓ และข้อ ๔ต้องชำระค่าใช้จ่ายในการจัดทำหนังสือคนประจำเรือตามที่รัฐมนตรีประกาศกำหนดให้ผู้ยื่นคำขอหนังสือคนประจำเรือภายในสามสิบวันนับแต่วันที่ประกาศนี้มีผลใช้บังคับได้รับยกเว้นค่าใช้จ่ายในการจัดทำหนังสือคนประจำเรือประกาศ ณ วันที่ ๑๓กันยายน พ.ศ. ๒๕๕๙พลเอกประยุทธ์ จันทร์โอชานายกรัฐมนตรี[เอกสารแนบท้าย]๑. คำขอหนังสือคนประจำเรือ๒.เอกสารแนบท้ายคำขอรับหนังสือคนประจำเรือ๓. ใบรับคำขอ(ดูข้อมูลจากภาพกฎหมาย)ประกาศสำนักนายกรัฐมนตรีเรื่อง การออกหนังสือคนประจำเรือตามกฎหมายว่าด้วยการประมง (ฉบับที่ ๒) พ.ศ. ๒๕๖๐[๓]ข้อ๑ ประกาศนี้ให้ใช้บังคับตั้งแต่วันที่ ๑๒มกราคม พ.ศ. ๒๕๖๐ เป็นต้นไปปริยานุช/จัดทำ๑๕ กันยายน๒๕๕๙กัญฑรัตน์/ตรวจ๑๕ กันยายน๒๕๕๙วริญา/เพิ่มเติม๓ กุมภาพันธ์๒๕๖๐นุสรา/ตรวจ๑๔ มีนาคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๐๖ ง/หน้า ๒/๑๔ กันยายน ๒๕๕๙[๒] ข้อ ๔ วรรคสองแก้ไขเพิ่มเติมโดยประกาศสำนักนายกรัฐมนตรี เรื่องการออกหนังสือคนประจำเรือตามกฎหมายว่าด้วยการประมง (ฉบับที่ ๒) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๑๓ ง/หน้า ๓/๑๒ มกราคม ๒๕๖๐